Yohan Cabaye
Johanas Kabajė (pranc. Yohan Cabaye; g. 1986 m. sausio 14 d.) – prancūzų futbolininkas, Crystal Palace ir Prancūzijos nacionalinės rinktinės saugas. Profesionalo karjerą pradėjo Prancūzijos klubo Lille gretose 2004 m. Svariai prisidėjo prie komandos iškovoto dublio 2010–2011 m. sezone. 2011 m. birželio 10 d. pasirašė penkerių metų sutartį su Newcastle United klubu. 2014 m. už numanomą 19 mln. svarų sumą buvo parduotas Paris Saint-Germain komandai, su kuria dukart triumfavo Ligue 1 ir Coupe de la Ligue pirmenybėse bei 2015 m. iškovojo Coupe de France trofėjų. Tapęs nereikalingu Paryžiaus klubui, 2015 m. liepos 10 d. už klubui rekordinę sumą persikėlė į anglų Crystal Palace gretas.